Losbåt

Losbåt er en båt som tar losen ut til ankommende skip og som tar ham til lands fra avgående skip.

Norge

Tøffe forhold for båt og mannskap 

Det var fri konkurranse om alle losoppdrag i ca. 200 år – fra 1720 til 1899. Førstemann på seilskutas dekk fikk jobben – og betalingen, så det var viktig at losbåten var en rask seiler. Losene hadde plikt til å lose ethvert skip som hadde heist losflagg – dag som natt, sommer som vinter, så losen måtte ut i all slags vær for å gjøre jobben sin, så det var viktig at losbåten hadde gode sjøegenskaper. 

De tidlige losbåtene var åpne båter med spriseil. Ut over 1800-tallet fikk de dekk og ble skøyter. Først i 1883 ble de kantrefrie med mer ballast, mange med jernkjøl, og de ble kravellbygget og sikre. De var bemannet av 2 mann; losen og en losgutt. Når losen var vel om bord i seilskuta, måtte losgutten ta båten til havn alene.

Les mer i den utdypende artikkelen om utviklingen av den norske losskøyte.

Senere utvikling 
Først i 1958 overtok Staten som eier av alle norske losbåter.

Fra 1970-tallet ble det vanlig å bygge hurtiggående losbåter og størrelsen ble da under 50 fot.

I 1999 var det 29 losbåter i Norge. Det er mange grunner til reduksjonen i antallet. Én er at Kystverket kjøper losbåttjenester av Redningsselskapet, blant annet i Stavern, Arendal, Farsund, Trondheim, Bodø og Andenes.

Loshelikopter 
Tidlig på 1990-tallet ble det gjort forsøk med loshelikopter i et samarbeid mellom losene på Fedje og Kystverket. Dette er i første rekke rettet mot skip over 30 000 tonn med farlig last (olje,gass m.m) og offshore-relaterte fartøy. Fra 2002 ble dette en fast ordning for fartøy som skal inn- og ut av olje terminalene ved Sture og Mongstad eller gassterminalen ved Kårstø. 

Ved å få los ombord før de kommer inn til kysten og deretter beholde losen et stykke ut fra kysten, vil faren for grunnstøting minimaliseres og dermed minske faren for oljekatastrofer.

Andre land 
Hurtiggående losbåter er nå vanlig i mange land.

Se også 
 Losskøyta «Ryvingen»

Referanser

Litteratur 

 Tor Borch Sannes: Colin Archer skøytene og lystbåtene, Norsk Maritimt Forlag, Oslo, 1979 ISBN 82-90319-01-0 (Ebok fra bokhylla.no)
 Tor Borch Sannes. Båtbyggeren Colin Archer. Norsk maritimt forlag, 1984. 431 s. (Revidert ettbinds-utgave av: Colin Archer : skipene (1978) og Colin Archer : skøytene og lystbåtene (1979)) ISBN 82-90319-05-3
 Arne. R. Hole: Båter og Kystfolk, Aschehoug, 2007. ISBN 9788203234057
 Hartvig W. Dannevig og Jo van der Eynden:Skagerak. Fiskerens historie Gyldendal Norsk Forlag 1986. ISBN 82-05-16727-3
 Jarle Georg Bjørklund og Arne Emili Christensen:Peder Norden Sølling – Den dekkede losbåtens far Utgitt av Kystverkmusea i samarbeid med Kystverket 2012 ISBN 978-8292994-02-3
 Gøthe Gøthesen: Norske Skipskonstruktører på 1700- og 1800-tallet. Norsk Sjøfartmuseum 1990. ISBN 82-90089-22-8
 Jeppe Jul Nielsen: Colin Archer, Jens Brandi, Losbåter, Redningsskøyter, Lystbåter. Seilmagasinet 2013 nr. 2, 3 og 4.
 Jeppe Jul Nielsen: Jens Brandi, Colin Archer og "Lodsbaad af den mere moderne form". Søndeled og Risør Historielag. Årbok 2015. ISBN 978-82-990967-8-2
 Jeppe Jul Nielsen: "Lodsbaad af den mere moderne form" blir redningsskøyte. Søndeled og Risør Historielag. Årbok 2016. ISBN 978-82-690479-0-5
 Magasin for Risør Trebåtfestival 2014: Trebåter i Redningsselskapets tjeneste.
 Einar Chr. Erlingsen: Los ved Færder og Los på Hvasser, ISBN 978-82-998394-0-2 & ISBN 978-82-998394-1-9
 James Ronald Archer og Fredrik Lange-Nielsen: Losskøyta Frithjof. Utgitt av Stiftelsen Losskøyta Frithjof II. Larvik 1996. ISBN 82-993939-0-6
 Tor Kjetil Gardsen: Skagerakkysten - en kulturhistorie i bilder. ISBN 82-90692-04-8
 Carl Fredrik Diriks 1863: Om de forskjellige Slags Baade i Norge

Andre kilder 
 Colin Archers arkiv i Larvik Museum
 Colin Archers tegninger Norsk Maritimt Museum
 Jens Brandis tegninger Aust-Agder Museet
 NSSR Resultat fra Komité Konkurranse Bedømmelse Modeller Redningsskøite, håndskrevet rapport 1892

Eksterne lenker 
 

 Om losskøyta «West Wind» bygget i 1889 av Colin Archer 
 Liste over alle Colin Archers skøyter.
 Losskøyta «Frithjof II», bygget 1896 av Thor Martin Jenssen
 Losskøyta «Færder» bygget av Thor Martin Jenssen ca 1899
 Om ny losbåt til Fedje, artikkel fra Skipsrevyen

Båttyper